Il-Ministru għall-Finanzi Clyde Caruana qal li l-pandemija kellha impatt qawwi negattiv fuq il-kaxxa ta' Malta, hekk kif bl-infiq addizzjonali u tnaqqis fid-dħul, il-fond konsolidat tal-Gvern naqas b'€900 miljun ewro. Meta kien qed iwieġeb għall-mistoqsija supplementari tad-Deputat Laburista Jean Claude Micallef, il-Ministru qal li d-defiċit mistenni jkun ta' 9.4 % tal-Prodott Domestiku Gross. Huwa qal li dawn huma ċifri proviżorji peress li l-fond konsolidat għas-sena 2020 għandu ma ngħalaqx. Fuq mistoqsija oħra tal-istess deputat, Caruana qal li t-tbassir ekonomiku għal din is-sena hi li l-pajjiż jkollu tkabbir ekonomiku ta' 5%. Il-Ministru stqarr li dak kollu jiddependi mill-irkupru fis-settur tat-turiżmu li hu pilastru ewlieni tal-ekonomija Maltija u li jrid jixpruna setturi oħra. Hu spjega kif ħaddiema fis-setturi tat-trasport, tal-lukandi, wholesale u retail weġġgħu mill-effett tal-pandemija. Huwa qal li dawn bejniethom jiffurmaw 40% tal-ekonomija Maltija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037655aed61f_rand.td-a-rec-img{text-align:left}.td_uid_3_6037655aed61f_rand.td-a-rec-img img{margin:0 auto 0 0}